1938-tól a MÚE (Magyar Úszó Egylet), majd 1950-től az Édosz és a Budapesti Kinizsi úszója volt. Első magyar bajnoki címét tizenöt évesen szerezte. 1941-ben már öt magyar bajnokságot nyert. 100 m gyorson nem teljesítette az akkori szabályok szerint a bajnoki címhez kötelező szintidőt, így ebben a versenyszámban nem nyert bajnokságot. Az 1947-es úszó-Európa-bajnokságon ötödik volt 100 méter háton és a 4 × 100 m gyorsváltóval. Ugyanebben az évben a főiskolás világbajnokságon három számban szerezte meg az elsőséget. A londoni olimpián 100 méter háton negyedik, a gyorsváltóval ötödik lett. 1941-ben és 1951-ben összesen egy arany- és három ezüstérmet nyert. Az helsinki olimpián olimpiai bajnok volt a 4 × 100 m gyorsváltóval. 100 méter gyorson nem jutott a döntőbe. Az 1954-es úszó-Európa-bajnokságon hetedik helyezést ért el 100 méter háton. A főiskolás vb-n ugyanebben a versenyszámban negyedik lett.